মধ্যযুগের জাপানে বহু যুদ্ধবিগ্রহ লেগে থাকার কারণে এক বিশিষ্ট যোদ্ধা শ্রেণীর জন্ম হয়। সেইসঙ্গে যুদ্ধকেন্দ্রিক গল্প ও ইতিহাস-উপাখ্যান রচিত হতে থাকে। এই যুগের সাহিত্যের সাধারণ বৈশিষ্ট্য হল জীবন ও মৃত্যু সম্পর্কে চিন্তা, সরল জীবনযাত্রার গুণগান ও প্রতিশোধ-মূলক রসের আধিক্য। এই যুগের এক আদর্শ কাহিনী হল "হেইকের গল্প" (平家物語, "হেইকে মোনোগাতারি", ১৩৭১ খ্রিঃ)। এর উপজীব্য বিষয় হল দ্বাদশ শতাব্দীর শেষভাগে জাপানের নিয়ন্ত্রণ নিয়ে মিনামোতো ও তাইরা গোষ্ঠীর দ্বন্দ্ব। সমসাময়িক অন্যান্য উল্লেখযোগ্য কাহিনী হল কামো নো চোওমেই-এর রচিত "হোওজোওকি" (方丈記, ১২১২ খ্রিঃ) এবং য়োশিদা কেঙ্কো রচিত "আলস্যের ফসল" (徒然草, "ৎসুরেযুরেগুসা," ১৩৩১ খ্রিঃ)।

এই যুগে আবিষ্কৃত সাহিত্যধারার মধ্যে পড়ে শৃঙ্খলিত কাব্য রেঙ্গা এবং নো নাটক। এই দুটি ধারাই মুরোমাচি যুগের আরম্ভে মধ্য চতুর্দশ শতাব্দীতে দ্রুত উন্নতি করে।

ধ্রুপদী সাহিত্য (৭৯৪-১১৮৫ খ্রিঃ)
মধ্যযুগীয় সাহিত্য (১১৮৫-১৬০৩ খ্রিঃ)
ইতিহাস
প্রাচীন সাহিত্য (৭৯৪ খ্রিঃ পর্যন্ত)